**eTwinning Contact Seminar**

Στα πλαίσια του Σεμιναρίου Εξεύρεσης Συνεργατών που πραγματοποιήθηκε στην πόλη του Λουξεμβούργου 19-21 Οκτωβρίου 2018 με θέμα την «Ψηφιακή, Βασισμένη σε Παιχνίδια Μάθηση στην Τάξη», αφού ενημερώθηκα για τα οφέλη της εν λόγω προσέγγισης, εκπαιδεύτηκα στη χρήση συγκεκριμένων παιχνιδιών και σύνηψα μία eTwinning συνεργασία με πέντε συμμετέχοντες του σεμιναρίου. Το έργο που εγγράψαμε στην πλατφόρμα του eTwinning φέρει τον τίτλο «E-tour guide through SK LV GR PL PT B» και αποσκοπεί στη δημιουργία ψηφιακών οδηγών των πόλεων από τις οποίες καταγόμαστε με τη βοήθεια ενός ψηφιακού εργαλείου που παρουσιάστηκε στο σεμινάριο, του «twine».

Πιο συγκεκριμένα, σκεφθήκαμε να αξιοποιήσουμε την δυνατότητα της μη σειριακής παρουσίασης ενός θέματος που προσφέρει το twine για να σχεδιάσουμε ένα διαδραστικό οδηγό της πόλης μας, όπου η διαδρομή θα εξαρτάται από τα ενδιαφέροντα του χρήστη. Για το σκοπό αυτό, αφού εξοικειωθούμε τόσο εμείς όσο και οι μαθητές μας με το twine, θα ανταλλάξουμε πληροφορίες σχετικά με τα ενδιαφέροντά μας, γιατί αυτά θα καθορίσουν τις πληροφορίες που κάθε χώρα θα συμπεριλάβει στον τουριστικό οδηγό της πόλης της. Στο τέλος, οι έξι χώρες θα ανταλλάξουν τους ψηφιακούς οδηγούς των πόλεών τους, τους οποίους και θα χρησιμοποιήσουν ως μία ακόμα αφορμή για παιγνιώδη ανακάλυψη της